પ્રો. ભગવાન દેવીએ પોતાના વિડીયોમાં વિશ્વના સમગ્ર દેશો અને પાકિસ્તાનની કાયદા વ્યવસ્થાને મદદની અપીલ કરતા જણાવ્યું કે હિન્દુ સમુદાય પાકિસ્તાનમાં અરાજકતા અને કુવ્યવસ્થાનો સામનો કરી રહ્યો છે. ખાસ કરીને સિંધ પ્રદેશના લરકાના વિસ્તારમાં રહેતા હિન્દુઓને ભૂમાફિયાઓ બળજબરી પૂર્વક તેમની સંપત્તિઓમાંથી બરતરફ કરી રહ્યા છે. તેમણે વિડીયોમાં ચીફ જસ્ટીસ અને વિશ્વના 205 દેશોને પાકિસ્તાનમાં રહેતા લઘુમતી હિન્દુઓની મદદ માટે અપીલ કરી હતી. તેમના મુજબ ભૂમાફિયાઓ ખોટા પાવર ઓફ એટોર્ની બનાવીને હિન્દુઓની જમીન પર કબજો મેળવી રહ્યા છે અને તેમને આ મામલે ચુપ રહેવાની ધમકી આપી રહ્યો છે. પરિસ્થિતિ એવી ઊભી થઇ છે કે હવે લઘુમતી હિન્દુઓ તેમની જમીન અને સંપત્તિ વેચવા માટે મજબૂર થઇ રહ્યા છે. તેમને દેશ છોડીને જવા માટે મજબૂર કરવામાં આવી રહ્યા છે.